Hovedlandsrennet 2016 (NM for 15/16 åringer) gikk i år i Fauske (5 mil nord for Bodø) 26-28 feb. DIF var representert m Nora Edland og Espen Haugøy. Distansene var 5 km klassisk fredag, sprint lørdag og stafetter søndag.
Fredagens renn startet ganske bra for begge to, m nesten 300 deltagere i gutteklassen og 200 i jenteklassen ble de henholdvis 52 og 54. Lørdag var d sprint m prolog hvor kun de 30 beste gikk videre til kvart-/semi og evt finaler. Her ble Espen nr 15 og Nora nr 5! Espen ble slått ut i kvartfinalen mens Nora ble slått ut i semi’n m minst mulig margin (målfoto)! Søndag var d stafetter m 15+16 år slått sammen. Akershus stilte m 28 guttelag og 17 jentelag (4×3,75 km). Espen gikk på 5.laget og Nora på 3. laget og begge gikk lagene sine opp m 10 plasser!
Vi hadde i forkant inngått et samarbeid m Heggedal og Vollen som også hadde m 2 og 3 løpere, hvor vi delte på erfaring mhp smøring, glidtester, sekundering etc. Dette fungerte 100% og vi har allerede booket overnatting for neste års HL! 🙂